 பொருட்கள் மீதான பற்றினை நீக்கியவர் உலகம் முழுவதையும் வெற்றி கொள்வர்;  499. அறம்புக ழின்பமெய் யறிவுவீ டடைவர்.  மேலும் அறம், புகழ், இன்பம், வீடுபேறு இவற்றையும் அடைவர்.  500. பற்றுளப் பேயினைச் செற்றுடன் றுரத்துக.   பலவிதத்திலும் தீமை தரக்கூடிய பற்றுளத்தைக் கோபித்துத் துரத்துதல் வேண்டும். 51. தன்னைப் பேணல்   501. தன்னைப் பேணுத றன்முதற் கடமை.  நம்மைப் பாதுகாப்பதே நமது முதல் கடமை ஆகும்.